

                                                                                                    
PANEVĖŽIO RAJONO SAVIVALDYBĖS TARYBA

SPRENDIMAS
DĖL DALINIO RĖMIMO SKYRIMO 2026–2027 METŲ KULTŪROS PROJEKTAMS

2026 m. rugpjūčio 27 d. Nr. T-164
Panevėžys

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 
16 straipsnio 1 dalimi, Tolygios kultūrinės raidos įgyvendinimo regionuose tvarkos aprašo, patvirtinto Lietuvos Respublikos kultūros ministro 2018 m. birželio 13 d. įsakymu Nr. ĮV-488 „Dėl Tolygios kultūrinės raidos įgyvendinimo regionuose tvarkos aprašo patvirtinimo“, 11 punktu ir atsižvelgdama į Panevėžio rajono savivaldybės 2026–2028 metų strateginio plano, patvirtinto Savivaldybės tarybos 2026 m. vasario 19 d. sprendimu Nr. T-30 „Dėl Panevėžio rajono savivaldybės 2026–2028 metų strateginio veiklos plano patvirtinimo“, Aktyvaus bendruomenės gyvenimo skatinimo programos priemonę 003-01-01-15 „Kultūros projektų, profesionaliojo meno kūrėjų rėmimas ir bendrasis finansavimas“, Panevėžio rajono savivaldybės taryba nusprendžia:
1. Skirti dalinį rėmimą pagal finansavimą skiriančių fondų kultūros projektų rėmimo tvarkos aprašuose numatytas sąlygas Panevėžio rajone kultūrinę veiklą vykdančių įstaigų ir Panevėžio rajone registruotų nevyriausybinių organizacijų 2026–2027 metų kultūros projektams, gavusiems finansavimą iš Lietuvos kultūros rėmimo ir kitų fondų.
2. Įpareigoti 1 punkte nurodytas įstaigas ir nevyriausybines organizacijas sudaryti atskiras šių lėšų išlaidų sąmatas.
3. Sprendimas galioja iki 2027 m. gruodžio 31 d.
4. Pripažinti netekusiu galios Savivaldybės tarybos 2025 m. rugpjūčio 28 d. sprendimą 
Nr. T-193 „Dėl Dalinio rėmimo skyrimo 2025–2026 metų kultūros projektams“.
Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

